Vernor Vinge
Vernor Steffen Vinge ( ; ganet e Waukesha, Wisconsin, ) zo ur skrivagner skiant-faltazi stadunanat. Kent mont war e leve e kelenne ar matematikoù ha skiantoù ar stlenneg e Skol-veur San Diego (Kalifornia). Gantañ e voe brudet arlakadenn an "esparded kalvezel" (technological singularity), hag e-touez an dud kentañ e voe o teskrivañ ur siberegor (cyberspace) faltaziek, en e romant True Names (1981). Pemp gwech ez eo bet roet ar Priz Hugo dezhañ, evit A Fire Upon the Deep (1992), A Deepness in the Sky (1999), Rainbows End (2006), Fast Times at Fairmont High (2002), ha The Cookie Monster (2004).

Red-micher
E miz Mezheven 1965 e voe embannet Apartness, istor berr kentañ Vernor Vinge, 24 bloaz da neuze, er gelaouenn vreizhveuriat New Worlds e Londrez. E eil istor berr, Bookworm, Run! a voe embannet e miz Meurzh 1966 er gelaouenn stadunanat Analog Science Fiction, hag a gont istor un den a zo gwellaet e empenn dre e gevreañ war-eeun ouzh urzhiaterioù. Meur a gelaouenn SF a embannas e skridoù er bloavezhioù 1960 ha 70.

E 1969 ez astennas unan eus e istorioù berr, Grimm's Story (1968), betek skrivañ e romant kentañ, Grimm's World. Seizh vloaz diwezhatoc'h, e 1976, e voe embannet e eil romant, The Witling.

Brudet e voe Vernor Vinge adalek 1981 gant e romant berr True Names, ma kaver arlakadenn ar siberegor ; diwar an arlakadenn-se e teuas al luskad cyberpunk kaset gant William Gibson, Neal Stephenson ha skrivagnerien all. En e zaou romant The Peace War (1984) ha Marooned in Realtime (1986) e skrivas V. Vinge diwar-benn levezon vras an deknologiezh war frankiz hiniennel an dud.

Er bloaz 2000 ez eas Vernor Vinge war e leve evit bezañ ur skrivagner a-vicher.

Oberennoù

Romantoù
 Grimm's World (1969)
 The Witling (1976)
 The Peace War (1984) 
 Marooned in Realtime (1986) 
 Tatja Grimm's World (1987), diwar Grimm's World
 A Fire Upon the Deep (Zones of Tought, 1) (1992) 
 A Deepness in the Sky (Zones of Tought, 2) (1999) 
 Rainbows End: A Novel With One Foot In The Future (2006) 
 The Children of the Sky (Zones of Tought, 3) (2011)

Dastumadoù
 Across Realtime (1991)  : The Peace War • The Ungoverned • Marooned in Realtime
 True Names ... and Other Dangers (1987) {{ISBN|9780671653637} : Bookworm, Run! • True Names • The Peddler's Apprentice (a-gevret Joan D. Vinge) • The Ungoverned • Long Shot
 Threats... and Other Promises (1988)  : Apartness • Conquest by Default • The Whirligig of Time • Gemstone • Just Peace (a-gevret gant William Rupp) • Original Sin • The Blabber
 True Names and the Opening of the Cyberspace Frontier (2001)  : True Names, hag arnodskridoù gant skrivagnerien all
 The Collected Stories of Vernor Vinge (2001)  (golo kalet) &  (golo gweñv) : Bookworm, Run! • The Accomplice • The Peddler's Apprentice (a-gevret gant Joan D. Vinge) • The Ungoverned • Long Shot • Apartness • Conquest by Default • The Whirligig of Time • Bomb Scare • The Science Fair • Gemstone • Just Peace (a-gevret gant William Rupp) • Original Sin • The Blabber • Win a Nobel Prize! • The Barbarian Princess (rann gentañ Tatja Grimm's World, 1987) • Fast Times at Fairmont High

Arnodskridoù
 The Coming Technological Singularity: How to Survive in the Post-Human Era (1993)
 2020 Computing: The creativity machine (2006)
 The Disaster Stack (2017)

Istorioù berr er-maez dastumad
 The Cookie Monster (2003)
 Synthetic Serendipity (2004)
 A Dry Martini (2008)
 A Preliminary Assessment of the Drake Equation, Being an Excerpt from the Memoirs of Star Captain Y.-T. Lee (2010)
BFF's first adventure (2015)
Legale (2017)

Liammoù diavaez

Notennoù

Ganedigezhioù 1944
Meneger ar skrivagnerien
Skrivagnerien SUA
Skrivagnerien saoznek
Skrivagnerien skiant-faltazi